সড়কটি হাটহাজারী, ফটিকছড়ি, রাউজান, রাঙ্গামাটি, খাগড়াছড়ি ও চট্টগ্রামের আন্তঃসংযোগ স্থাপন এবং পণ্য সামগ্রী পরিবহনের মাধ্যম হিসেবে ব্যবহৃত হয়। রাস্তার অপ্রশস্তার কারণে যানবাহন কাঙ্ক্ষিত গতিতে চলাচল করতে পারছে না এবং প্রতিদিন দীর্ঘ ট্রাফিক জ্যামের ফলে মূল্যবান কর্মঘন্টা নষ্ট হচ্ছে। প্রস্তাবিত ১৮.৩০ কিলোমিটার সড়কাংশ বর্তমানের দুই লেন থেকে চার লেনে উন্নীতকরণ করা হলে ঢাকা-চট্টগ্রাম মহাসড়কের চট্টগ্রাম মহানগর থেকে রাউজান উপজেলা হয়ে রাঙ্গামাটির সাথে উন্নত ও দ্রুততর সংযোগ স্থাপিত হবে।